**Bátaszék Város Önkormányzata Képviselő-testületének .../2022. (IX. 29.) önkormányzati rendelete**

**a helyi önkormányzati képviselők és bizottsági tagok tiszteletdíjairól és egyéb juttatásairól szóló 14/2014. (XI. 17.) önkormányzati rendelet módosításáról**

Bátaszék Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 35. § (1) bekezdésében kapott felhatalmazás alapján, a Magyarország Alaptörvénye 32. cikk. (1) bekezdés a) pontjában meghatározott feladatkörében eljárva a következőket rendeli el

**1. §**

A helyi önkormányzati képviselők és bizottsági tagok tiszteletdíjairól és egyéb juttatásairól szóló 14/2014 (XI.17.) önkormányzati rendelet a következő 3/A. §-sal egészül ki:

**„3/A. §**

2022. október 1. napjától 2024. szeptember 30. napjáig a képviselőket és a nem képviselő bizottsági tagokat az 1. §-ban meghatározott tiszteletdíj nem illeti meg, nem kerül számfejtésre és kifizetésre.”

**2. §**

Hatályát veszti A helyi önkormányzati képviselők és bizottsági tagok tiszteletdíjairól és egyéb juttatásairól szóló 14/2014 (XI.17.) önkormányzati rendelet 3/A. §-a.

**3. §**

(1) Ez a rendelet – a (2) bekezdésben foglalt kivétellel – 2022. szeptember 30-án lép hatályba.

(2) A 2. § 2024. szeptember 30-án lép hatályba.